
DISPUTATIO  MEDICA 


INAUGURABIS 

DE 

HYDROTHORACK 


PRAEFANDA. 

M  EMBRANiE  corporis  humani  pluribus  ma¬ 
lis  opportunas  sunt.  Quas  creberrime  homi¬ 
nes  adoriri  solita,  nec  raro  ipsi  vite  flammae 
perniciem  allatura,  apprime  medicos  cogno¬ 
scere  oportet.  Inter  haec,  nullum  omnino 
saeviores  aerumnas,  saepiusve  necem  infert, 
quam  dirus  Hydrops. 

Hunc  nullo  seculo  genus  humanum  nesci¬ 
vit,  nunquam  non  fuit  expertum  ^  neque.de 

ullo  adversae  valetudinis  genere  Colis,  medi¬ 
cinae  pater,  et  ornatissimus  ille  Celsus,  clarius 
fusiusve  disputarunt.  Tandem  vero  homines 
luxu  et  cultu  fracti,  ventrique  dediti,  cum 
hoc,  tum  etiam  aliis  morbis,  multo  frequen¬ 
tius  et  vehementius  quam  olim,  torquentur,. 

Aqua  intercus,  prout  huic  illive  parti  in¬ 
cumbat,  aliis  aliisque  nominibus  designa¬ 
tur. 

Si  membranae  cuti  subjecte  subest  latex, 
morbus  Anasarca  vocatur  :  si  pleuram  intus 
intendit,  aut  cordis  capsulam,  Hydrothorax : 
Si  ventrem.  Ascites  nominatur.  Neque  de¬ 
sunt  alia  hujus  valetudinis  genera,  sed  levio¬ 
ris  momenti» 

Argumento  sane  quam  latissime  patenti 
prodit  exitiabilis  hydrops  :  quem  quoniam 
altius  et  plenius  agitare  limites  et  ingenium 
vetant,  satius  duxi  intra  hydrothoracem  ora¬ 
tionem  continere  $  et  praecipua,  qum  de  eo- 

dem  cognitu  digna  innotuerunt,  quam  pau  ¬ 
cissimis  enarrare. 

Culleno  visum  est  hydrothoracem  ad 
classem  Cahexice ,  et  ordinem  Intumescentia: 
relatum,  hisce  verbis  definire  :  cc  Dyspnoea, 
€€  faciei  pallor,  pedum  oedemata,  urina  parca, 

i 

“  decubitus  difficilis,  subita  et  spontanea  ex 
4C  somno  cum  palpitatione  excitatio,  aqua  in 
cc  pectore  fluctuans/5 


DE  SIGNIS . 

Morbus,  de  quo  nunc  agendum  est,  ne¬ 
quaquam  semper  inter  ipsa  principia  patet ; 
sed  furis  adinstar,  sensim  et  quasi  lento 
passu  obrepit :  nec  prius  interdum  indi» 
ciis  certis  praedicatur,  quam  demum  alte  in¬ 
fixus  valetudinem  fregerit,  et  medici  peri¬ 
tiam  luserit  et  fefellerit.  Neque  profecto 

hoc  mirum  videbitur  cuivis,  varia  ista  pectoris 
mala  contemplanti,  quae  hujus  speciem  et 
formam  induunt.  Neuter  sexus,  nulla  pars 
aetatis,  hydrothoracis  immunis  esse  comperi¬ 
tur.  Foeminas  tamen  an  viros  potius  tor¬ 
quere  soleat,  anceps  haereo.  Certe  seniores, 
simul  que  imbecillos,  maxime  aggreditur  $  po¬ 
tissimum  tamen  qui  ebrietate,  gula,  &c.  suas 
vires  conquassaverint. 

Incipit  e  sensu  gravitatis  et  angoris  circa 
praecordia  torquente.  iEger  difficulter  spi¬ 
rat  ;  eoque  magis,  quo  diutius  hoc  morbo 
vexatur.  Multo  facilius  ducitur  et  emittitur 
spiritus  corpore  erecto ;  imo  inter  cuban¬ 
dum  vix  aut  ne  vix  quidem  spirandum  est, 
et  miser  fere  strangulatur.  Inter  ambulan¬ 
dum  vero,  et  praesertim  in  acclivibus  locis, 
anima  graviter  turbatur.  Subest  quoque  de¬ 
cumbendi  difficultas,  idque  in  partem  sanam, 
si  latex  uni  solum  lateri  incumbit.  Cui  au¬ 
tem  lateri  humor  adest,  illud  versus  corpus 
aegri  inclinatur  j.  et  brachium  ad  idem  perii- 

nens  torpet  et  marcet.  Interdem,  agitato 
trunco  corporis,  sentitur  quasi  humor  in 
pectore  fluctuans  ;  neque  tamen  hoc  est  per¬ 
petuum» 

Gregorius  sane  negat  se  hoc  signum  per¬ 
cipere  unquam  potuisse.  Rarius  aeger  somni 
refecturi  amplexibus  committitur.  Quod  si 
dormit,  somniis  terrentibus  quies  perturbatur ; 
et  infelix  repente  expergiscitur  pene  strangu¬ 
latus,  corde  simul  inaequaliter  et  vehementer 
saliente.  Arteriae  continuo  micant  languide? 
crebro  et  sine  lege.  Crura  et  pedes  aqua  in- 
tercute  intumescunt,  maximeque  vesperi. 

Vultus  collabitur  et  pallet.  Labra  livent. 

\ 

Sentiendi  facultas  hebetatur,  et  vires  motri- 
ces  admodum  languent.  Omnia  secernenda 
et  excernenda  reprimuntur,  certeve  justo 
parcius  profunduntur. 

Hinc  aeger  crebro  tussit,  et  pene  nihil  ex¬ 
creat,  nisi  pituitam  aliquando ;  hinc  valde 
etiam  sitit.  Urinae  rufae  parum  excernitur  j 

ex  qua  quod  subsidit,  fuscum  aut  rubrum  esse 
«olet.  Summa  cutis  ubique  corporis  inares¬ 
cit  et  pallet ;  et  alvus  pigrior  raro  descendit. 
Tandem  quoque  frigescit  corpus*  et  praeci¬ 
pue  artus.  Ad  finem  magis  magisque  #  re* 
spiritus  et  sanguinis  motus  tardantur  et  lan¬ 
guent.  Vires  demum  concidunt.  Anxietas 
et  tristitia  vultum  foedant.  Cibos  infelix  fas¬ 
tidit^  nec  sumptos  concoquit ;  quinetiam 
aegerrime  vorat.  Facies  livet :  eoque  mala 
omnia  inveterascunt*  ut  tandem*  pulmone 
oppresso  et  officii  fungendi  impotente*  et 
nervorum  facultate  deleta*  homo  penitus 
strangulatus  absumatur. 


*  Vide  Ciceronem  de  Natura  Deorum,  ubi  hac  voce 
utitur  ad  actionem  eam  indicandam,  qua  spiritum  trahi¬ 
mus. 

QUAE  INCISIS  CADAVERIBUS 
REFERIUNTUR. 


Omni  sevo  medicis  persuasum  fuit,  et  prae» 
cipue  rationalibus,  nullo  modo  causas  interio¬ 
res  vel  continentes  morborum  melius  pate- 
fieri  posse,  quam  mortuorum  corporibus  sec¬ 
tis.  Hinc  scripta  fere  omnium,  qui  artem 
medicam  prosecuti  sunt,  rebus  ita  compertis 
et  perspectis  abundant.  Quoniam  vero  inter 
ea,  quae  ferramentis  explorantur,  alia  morbo¬ 
rum  causae,  alia  vero  effectus  prodeunt,  non 
semper  facile  invicem  discernenda;  animus 
saepe  distrahitur  et  obscuratur,  potius  quam 
vero  invento  illustratur,  inter  ea  considerans 
da,  quae  de  hac  re  quidam  recentiores  edide¬ 
runt. 

Quam  brevissime  potero,  hanc  argumenti 
partem  absolvam. 

Plus  minusve  laticis  modo  utrique,  modo 
alterutri  pleurae  subesse  conspicitur*  Pul¬ 
mones  fere  collabi  et  pene  induruisse,  inter¬ 
dum  quoque  exulcerati  esse,  reperiuntur. 
Cor  saepe  vitiatur,  et  aliter  alias :  ejus  valvae 
nimirum  duriores  fere  ossis  speciem  prae  se 
ferunt  5  saepiusque  e  parte  sinistra,  id  est,  val¬ 
vae  mitrales ,  et  semilimares  ostio  aortae  apposi¬ 
tae.  Interdum  hujus  arcus  aneurismate  ampli¬ 
ficatur,  aut  in  os  vertitur.  Neque  raro  cor¬ 
dis  atria  sanguine  coacto  inhaerente  implen¬ 
tur. 

Aliquando  cordis  capsula  latice  praeter 
consuetudinem  refercitur ;  qui  profecto  nun¬ 
quam  deesse  stflet,  si  hydrops  pectoris  diu¬ 
tius  perstitit,  et  vires  corporis  plurimum  re¬ 
solvit. 

Denique  scire  licet,  viscera  abdominis 
nonnunquam  corrumpi.  Jecur  scilicet,  lien 
et  pancreas  indurantur  et  ampliantur:  nec 

semper  integra  inveniuntur  ventriculus,  in¬ 
testina  et  renes. 


DE  DIAGNOSI . 

Pulmones  et  cor  malis  non  paucis  propo« 
sito,  quod  ad  signa,  simillimis  torqueri  con¬ 
sueverunt  ;  nec  parvi  sane  interest  ut,  singu¬ 
lorum  propriis  clare  intellectis,  praesentis  na¬ 
tura  vera  non  medicum  fallat.  Morbi  autem 
qui  maxime  liydrothoracem  simulant,  sunt, 
empyema ,  asthma ,  hydrops  pericardii ,  et  aneu- 
risma  arcus  aortae. 

Empyema. — Hoc  malum  est  pus  inter  pleu¬ 
ram  et  pulmonem  effusum.  Manifestum  est 
igitur  notas,  quae  humore  partes  vicinas  op¬ 
primente  proficiscuntur,  utrique  morbo  con¬ 
tingere  ;  nempe,  spirandi,  et  in  partem  sanam 
decumbendi  difficultatem,  humoris  fluctuan- 

tis  sensum,  et  animam  non  nisi  erecto  cor» 
poris  trunco  trahendam ;  cum  aliis  quibus¬ 
dam.  At  vero  inflammatio  pulmonis,  quae 
semper  antecesserat,  febris  hectica ,  rigores, 
&c.  empyematis  propria,  si  quid  dubii  initio 
esset,  cito  rem  plenissime  illustrabunt. 

Asthma . — Hic  morbus,  nisi  inveteratus 
corpus  tandem  infirmaverit,  facile  ab  hy¬ 
drope  pectoris  discernitur.  Certis  temporibus 
ejus  signa  accedunt,  interjecta  integritate:  id 
quod  de  morbo,  quem  prosequor,  nequa¬ 
quam  recte  dicitur,  quanquam  certe  hujus 
indicia  modo  leviora,  modo  acerbiora  urgent. 
Asthmatico  jam  nunc  accessione  oppresso, 
vultus  multo  magis  turget  et  livet,  quam  %- 
dropico ;  cui  potius  facies  continuo  pallet. 
Huic  quam  illi  saepius  cor  palpitat  et  anima 
deficit ;  graviusque  et  maturius  pedes  intu¬ 
mescunt,  et  vires  labefactantur.  Quinetiam, 
asthmatici  est  respiritus  strepens  cum  sibilo 
proprio;  porro,  angor  fere  impatibilis  inter 
accessionem,  dein  ejecta  pituita  solutus. 

Hydrops  pericardii.  —Perraro  hoc  genus 
hydropis  non  cum  proposito  sociatur;  si 
quidem  quibus  noxis  hoc,  iisdem  fere  illud 
enascitur.  Eadem  quoque  auxilia  utrique 
pariter  conveniunt ;  ideoque  alterum  ex 
altero  clare  dignoscere  ad  rationem  magis 
quam  curationem  pertinet.  Hasc  tamen  pro¬ 
prie  hydropem  pericardii  designare  viden¬ 
tur  :  spiritus  gravissimus  cubanti,  erec¬ 
to  gravis,  inclinato  prorsum  expeditior  : 
cor  vehementius  et  inmqualius  saliens,  arte¬ 
rias  motu  magis  abnormi  exagitatas,  et  ani¬ 
mas  defectio  crebrior,  quam  hydrothorace 
hujus  hydropis  experte  laborantibus. 

Aneurisma  arcus  aortae . — Quoniam  hoc 
vitium  interdum  hydropem  pectoris  gig¬ 
nit,  constat  utrumque  simul  subesse  pos^ 
se.  Nec  aliunde  quavis  difficultate  pre¬ 
mimur  ;  si  quem  enim  alteruter  ex  his  mor¬ 
bis  alterius  expers  vexat,  internoscere  diffi¬ 
cile  non  est.  Tumor  dolens,  cito  pulsu  in¬ 
tento  agitatus,  summo  ossis  pectoris  sub¬ 
nixus,  cor  incitatissimo  modo  palpitans,  ani» 

ma  crebro  deficiens,  os  ipsum  pectoris,  ubi 
premitur  arteria,  vasis  resorbentibus  subla¬ 
tum,  et  fatum  subitum,  ne  quid  dubitemus, 
vetant. 


DE  CAUSA  CONTINENTE . 

Causje  morborum  continentes,  vel  proximae 
quae  vocantur,  parum  adhuc  intelliguntur. 
Cum  equidem  quivis  morbus  res  est  adeo 
multiplex  et  varia,  ut  vix  unica  ulla  causa 
interiore  contineri  possit,  ipsas  voces,  causa 
proxima ,  prorsus  a  medicina  rejicere,  sine  du¬ 
bio  satius  foret.  Quod  si  haec  causa  sit  quae 
morbum,  sublata  tollit,  mutata  mutat,  certe 
potius  #  continens ,  quam  proxima  nominari 
debet. 

Causa  hydrothoracis  continens  est  latex 


%  Vide  Celsum,  Lib.  1,  sub  initio.' 

intra  pleuram  effusus.  Incitatior  arteriarum 
exhalantium  actio,  aut  torpor  vasorum  resor - 
be?itium ,  vel  denique  uterque  hunc  effundi 
facere  existimatur ;  meo  sane  judicio,  vasa 
quae  exhalant,  et  quae  absorbent,  pariter 
torpent  et  resolvuntur. 


DE  CAUSIS  PROCLIVITATEM 
FACIENTIBUS . 

Cau  siE,  unde  homines  huic  morbo  sub- 
eundo  opportuni  fiunt,  sunt  omnia  quae  vires 
labefaciunt ;  sive  quae  intus  in  ipso  corpore 
agunt,  sive  extrinseca  illata. 

Potissimum  huc  operam  eonferunt  senec¬ 
tus,  certeve  aetas  aliquanto  provectior,  et 
corpus  natura  fibra  laxiori  et  resolutiori  in® 
structum.  Qui  jam  annum  quadragesimum 
quintum  aut  quinquagesimum  expleverunt, 
hi  ad  morbum  propositum  propensiores  exis- 

tunt;  partim,  quia  valetudo  et  vires  tandem 
conteri  et  labare  coeperunt ;  partim  vero, 
quod  cor  arteriaeque  diu  saliendo  et  agendo, 
minus  irritabiles  resiliendique  potentes,  non 
raro  in  quibusdam  partibus  indurescunt  et 
ampliantur  ;  quae  vitia,  uti  postea  memoran¬ 
dum,  praesertim  hydropem  faciunt.  Mulie¬ 
res,  quibus  subest  indoles  tenerior,  mollior, 
aut  fibrae  laxae  et  imbecillae,  proprie  aquae  in- 
tercuti  subjiciuntur. 


Ad  haec  accedunt  ignavia,  coelum  humi- 
dum,  frigidum  et  varium,  cibus  e  tenui  ma¬ 
teria  et  parcior  aequo,  carnium  expers,  ebrie¬ 
tas  et  concubitus  frequentior.  Quae  omnia 
efficiunt,  infirmando  et  resolvendo,  ut  corpo¬ 
ra  facilius  in  hydropem  incidant.  Porro,  am¬ 
bulare  vel  currere  diutius  et  vehementius, 
idque  ultra  sudorem,  timere,  pertimescere, 
moerere,  aut  quamvis  aliam  animi  perturbatio¬ 
nem  subire,  eodem  spectat. 

Quinetiam,  exinanitiones  largae  et  subite. 

inulta  ingurgitata,  quae  prius  ventriculum, 
dein  totum  corpus  sedarent  et  infirmarent, 
veluti  potus  meraciores,  opium ,  nicotiana  ta¬ 
bacum,  omnia  condita,  et  quae  sunt  his  simi¬ 
lia,  huic  morbo  recipiendo  quasi  corpora  pa¬ 
rant  et  aptant. 


DE  CA  USIS  EXCIT ANTIB  US. 

Omnes  membranae  corporis  humani,  quae 
apud  medicos  serosae  vocantur,  oribus  patulis 
vasorum  exilissimis  instruuntur.  Ex  his  ostiis 
alia  arteriarum  sunt  fines,  et  humorem  tenuem 
profundunt ;  alia  hunc,  ne  superfluat,  resor¬ 
bent,  et  eundem  in  vasa  lymphatica ,  quae  vo¬ 
cantur,  deferunt.  Quoniam  iste  latex  nimius 
hydropem  facit,  constat,  undecunque  aut  ar¬ 
teriae  plus  justo  humoris  spirant,  aut  vasa  re¬ 
sorbendo  dicata  minus  quam  ex  consuetudine 
auferunt,  inde  hunc  morbum  proventurum 

esse.  Duplices  igitur  sunt  causae  hydrotho- 
raeis  excitantes : 

i*  Quae  efficiunt  ut  arteriae  extremae  plus 
solito  humoris  profundant. 

ii.  Vel,  ut  minus  ejusdem  resorbeatur. 

i.  Arteriae  duobus  saltem  modis  finiuntur ; 
nimirum,  ramulis,  unde  venae  incipiunt,  et 
ostiis  exhalantibus  ante  dictis.  Nec  alii  de¬ 
sunt  fines,  sed  minus  ad  rem  propositam  per¬ 
tinentes.  Quaecunque  autem  sanguinis  per 
venas  motum  tardant  et  impediunt,  has  tan¬ 
dem  eo  usque  impleri  et  intendi  faciunt,  ut 
aegerrime  plus  sanguinis  in  easdem  ex  arte¬ 
riis  profluat ;  ideoque  moliuntur,  ut  ipsae  ar¬ 
teriae  ampliorem  laticis  «opiam  spirarent. 
Hujusmodi  causae  praecipuae  omnium  hydro- 
thoracem  inferunt ;  nimirum,  cor  imbecil¬ 
lius,  amplius,  aut  rigidum,  et  quasi  in  os  con¬ 
versum  ;  ejus  valvae  quoque  duratae,  potissi- 
mumque  valvae  ad  partem  laevam  pertinentes. 

id  est,  mitralis  et  semilunares  illae  ostio  arte- 
riae  magnae  appositae :  porro,  haec  ipsa  arte* 
ria,  eodem  vitio  imbecilla,  aut  aneurismate 
tumens,  maximeque  ubi  se  arcuat.  Quorum 
omnium  commune  est,  ut,  cursu  sanguinis  in 
arterias  impedito,  vasa  pulmonis  praeter  mo¬ 
dum  oppleantur  et  turgeant,  et  inde  arteriae 
pulmonicae  ramuli  exiles  plus  aequo  laticis  in 
pectus  effundant. 

Eodem  sunt  referendi  morbi  pulmonis^ 
quicunque  vetant  quo  minus  sanguis  facile 
ad  cor  sinistrum  transducatur.  Quales  sunt 
asthma f  tubercula,  peripneumoniay  &c.  Sequi¬ 
tur  enim,  ut  pulmonis  arteriae,  quo  se  expe¬ 
dirent,  et  deonerarent,  plus  excernant  hu¬ 
moris. 

Exinanitio  quaevis  repressa,  nempe  men¬ 
strua,  haemorrhois ,  vel  halitus,  quem  spirant 
arteriae  cutis,  &c.  interdum  morbum,  de  quo 
agitur,  genuit  ;  ex  ea  lege,  qua  humores 
hinc  repulsi  alio  praeter  modum  feruntur. 

c 

Si  quis  igitur,  antea  ad  hydropem  oppor¬ 
tunus,  jam  incalescens  aquam  gelidam  largiqs 
potat,  aut  aliunde  refrigeratur,  non  raro  in 
hunc  morbum  incidito  Cutem  efflorescere 

i 

subito  desinentem  aliquando  aqua  intercus 
sequitur  :  rarius  autem  hydrothorax. 

ii.  Quas  causae  plus  laticis  exhalari,  easdem 
fere  minus  resorberi  faciunt :  quippe  quae 
omnes  plane  corpus  infirmant ;  et  vasa  resor¬ 
bentia  lymphatica  imbecilla  sua  facultate  de¬ 
stituantur,  necesse  est. 

i  i  y  \  •* 

Nec  vero  desunt,  quas  recta  motum  humo¬ 
ris  per  haec  vasa  tardant.  Arcus  aortae  aneu - 
rismate  intumescens  non  solum  vetando,  ne 
sanguis  circumfluat,  sed  etiam  aliquando 
ductu  thoracico  opprimendo,  pectoris  hydro¬ 
pem  gignere  valet.  Quascunque  sane  vasa 
lymphatica  premunt,  partem,  unde  hasc  pro¬ 
veniunt,  hydrope  implicabunt.  Nondum  pro 
comperto  habetur,  glandulas  conglobatas \  stru¬ 
ma  duratas  et  ampliatas,  per  se  hydrope  in- 

ferendo  habiles  esse.  Cullexo  videtur  hune 
morbum  non  inde  exoriri,  nisi  venae  quaedam 
grandes  vicinae  premantur. 


Denique,  pleraeque  ex  iis  noxis,  unde  hy« 
drothorax  nascitur,  alia  genera  hydropis  mo¬ 
liri  possunt :  et  praesertim  cordis  ipsius  vitia 
supra  comprehensa.  Si  enim  sanguis  aegre 
a  pulmone  redeat,  oportet  cor  dextrum  et 
venae  omnes  paulo  post  tumeant  et  oppican¬ 
tur,  et  anasarca ,  nec  raro  ascites  fiant.  Qui 
profecto  morbi  eum  de  quo  agitur  sequi  et 
comitari  solent. 


DE  QUORUNDAM  SIGNORUM  RATIONE . 

Spirandi  difficultas . — Quaecunque  animalia 
spiritum  trahunt  et  emittunt,  nequeunt  hoc 
munere  facile  perfungi,  nisi  aqimae  fistulae 

fi 

pateant,  et  sanguis  libere  per  pulmonem 

profluat.  Latex  autem  pulmonem  oppri¬ 
mendo  et  coarctando,  ut  fistulae  spiritui  ac¬ 
cipiendo  dicatae  collabantur,  et  sanguis  vix 
moveatur,  efficit,  eoque  spirandi  difficulta¬ 
tem  infert. 

Aqua  pedum  intercus , — Hoc  signum  quo¬ 
dammodo  imbecillitate  nititur  :  praesertim 
vero,  ut  opinor,  ex  humore  pulmonem  op¬ 
primente  nascitur.  Hinc  enim  efficitur,  ut 
sanguine  redeundi  impotente,  cor  dextrum 
et  venae  ultra  debitum  impleantur  \  ideoque 
ut  arteriae  solito  amplius  humoris  subter  cu¬ 
tem  fundant.  Tempore  vespertino  potissi¬ 
mum  intumescunt  pedes  \  nempe  serum  suo 
nutu  deorsum  fertur. 

Decubitus  difficilis  et  spiritus  erecto  corpore 
facilior — Quoties  aeger  decumbit,  humor  to¬ 
tum  omnino  pulmonem  coarctat  et  impedit ; 
imo  vero  ad  summum  pectus  assurgens  as¬ 
perae  arteriae  ramos  quodammodo  opprimit ; 
unde  spiritus  aegerrime  ducitur.  Quod  si. 

uno  latere  integro,  alteri  aqua  subest,  homo 
non  sine  gravissimo  respiritu  in  sanum  illud 
cubat,  eo  quod  humor  mediastinum  et  in¬ 
tegrum  pulmonem  premit.  Anima  autem 
longe  facilius  trahitur  et  redditur,  erecto 
trunco  corporis  ;  quia  latex  deorsum  latus 
vix  aut  certe  multo  minus  pulmonem  impe¬ 
dit  :  et  simul  septo  transverso  incumbens  et 
innitens,  facit  ut  hoc  melius  et  facilius  de¬ 
scendat.  Porro,  corpus  erectum  per  se  hujus 
descensum  expedit ;  deorsum  enim  omnia 
sua  natura  feruntur. 

>  ■  \  3  .  '  -  •  ' v  ‘  * 

Cordis  palpitatio .  —  Sanguinis  cursus  per 
pulmonem  difficilis,  facit  ut  cor  dextrum  tur¬ 
geat.  Vitia  quoque  cordis  sinistri,  de  quibus 
antea  egimus,  et  quas  saepe  adsunt,  hanc 
etiam  cordis  partem  sanguine  tumescere  fa¬ 
ciunt.  Quod  sequitur  ut  cor  plus  aequo 
oneratum  et  incitatum,  abnormia  et  gravia 
edat  molimina,  ad  sese  expediendum. 


Brachii  torpor . — Parum  constat,  unde  hoc 

signum  enascatur.  Cum  vero  plexus  axillaris 
et  nervus  phrenicus  eandem  fere  originem 
habentes,  ex  ea  causa  consensu  quodam  in¬ 
ter  se  sociari  videntur,  verisimile  est  aquam 
in  pectore,  nervo  phrenico  opprimendo,  bra¬ 
chii  torporem  facessere  posse. 

Subita  e  somno  excitatio . — Quo  quis  rite 
dormiat,  opus  est  ut  libere  et  facile  spiraret. 
Inter  cubandum  autem,  hydrot horaee  impli¬ 
citus  difficillime  spirat.  Hinc  officiis  cere¬ 
bri  turbatis,  (scilicet,  propter  insignem  con¬ 
sensum,  quo  hoc  viscus  cum  pulmone  com¬ 
mittitur),  aeger  diris  somniis  perterritus,  subi¬ 
to  excitatur,  pene  strangulatus.  Cor  simul 
vehementer  palpitat,  ex  causis  antea  propo¬ 
sitis  ;  et  ex  terrore,  qui  sanguinem  ab  ex¬ 
tremis  ad  cor  repellit. 


Secernenda  et  excernenda  repressa  aut  im¬ 
minuta. — Lex  est  naturae,  ut  si  humores  huc 
impetu  majore  feruntur,  alii  cuidam  parti  de¬ 
ficiant.  In  hydrope  igitur,  quoniam  ad  par» 

tem  affectam  concurrunt,  caeteri  secernendi 
et  excernendi  parcius  effunduntur.  Hanc 
rem  vero  paulo  altius  agitare  placet.  Jam 
supra  proposuimus  venas  omnes,  propter  op¬ 
pressos  et  collapsos  pulmones,  praeter  con¬ 
suetudinem  intumescere.  Necesse  est  autem 
ut  arteriae  ex  eadem  causa  non  idonea  san¬ 
guinis  copia  impleantur  ;  ideoque  ut  lan¬ 
guidae  et  proprii  stimuli  egenae  minus  ad 
excernendum  et  secernendum  valeant.  Uri¬ 
na  igitur  rufa  fiet  et  parca ;  cutis  arida } 
saliva  faucibus  deficiens,  sitim,  et  pituita  fis¬ 
tulis  animae,  tussim  siccam  creabunt.  Nec 
aliunde  facies  pallet ;  quod  sane  fieri  oportet, 
si  sanguis  in  arterias  rite  fluere  non  potest. 
Vires  denique  fractae,  humores  intus  verten¬ 
do,  quodammodo  hoc  signum  inferunt.  Cir¬ 
ca  finem  hujus  morbi,  vultus  purpureus  li¬ 
vet,  et  praesertim  labra ;  quia  spirandi  dif¬ 
ficultas  ingravescens  obstat,  quo  minus  a 

#• 

capitis  venis  sanguis  reducatur.  Quoties  huc 
venitur,  omnia  ad  fatum  celeriter  tendunt. 

DE  PROGNOSE 

Omnia  ad  hunc  morbum  pertinentia  me¬ 
tum,  fere  nulla  spem  incutiunt.  Si  profecto 
aeger  nondum  annis  conficitur,  nec  cor  vitiari 
videtur,  nec  indicia  graviora  accesserunt, 
aliqua  spe  sanitatis  rediturae  fovemur.  Quod 
si  omnia  signa  vehementiora  adsunt ;  si  aeger 
jam  senio  labefactatur,  aut  vino  et  luxui  se 
dediderit ;  sive  cor  vitiis  antea  dictis  impli¬ 
catur,  aut  pulmo  tuberculis  impeditur,  con¬ 
stat  in  praecipiti  esse  omnia.  Quanto  diutius 
jam  perstiterit  morbus,  tanto  magis  periculi 
instare  oportet.  Quinetiam,  alvi  dejectio 
lenis  bonoj  at  eadem  profusior  et  praeter  vo¬ 
luntatem  pessimo,  habenda  est  indicio.  Uri¬ 
na  liberior,  sudor  tepidus,  lenis  et  aequalis, 
sputum  et  spiritus  expeditior,  spem  rite  ac¬ 
cendunt  :  et  contra,  sudor  gelidus,  glutinosus 
et  inaequalis,  ulcera  oris,  extrema  frigida. 


DE  HYDROTHORACE. 


25 


pedes  magis  intumescentes,  et  vultus  livore 
foedatus  mortem  in  propinquo  esse  denun- 
ciant. 


DE  CURATIONE . 

* 

Quum  haec  valetudo  persaepe  celeri  sed 
simul  quieto  pede  ad  fatum  properat,  nec 
raro  non  prius  clare  patere  coepit,  quam  vi¬ 
res  vitae  pene  conquassaverit,  constat  in- 
genio  sagaci  et  mature  facto  opus  esse  me¬ 
dico  ;  quo,  periculo  antea  perspecto,  auxi¬ 
liis  idoneis  adhibitis  tempestive  occurratur» 
Quocirca,  simul  atque  spirandi  difficultas, 
tumor  pedum  et  pallor  faciei  mali  naturam 
praedicare  incipiunt,  quam  acerrime  agen* 
dum  est. 

Omnis  vero  curatio  duplici  consilio  diri¬ 
genda  est.  Alterum  est,  efficere  ut  humor 

profusus  resorbeatur  aut  auferatur.  Alterum, 

£ 

vires  corporis  refocillare  i  et  alia,  servare, 
quas  morbo  redituro  obstent. 

i.  Quo  humor  qui  pulmonem  opprimit  au» 
feratur,  medici  aut  uti  solent  medicamentis, 
aut  ferramentis,  aut  denique  utrisque.  Inter 
principia  certe  experienda  sunt  illa.  Medica¬ 
menta  autem  valentissima  sunt  ea  quas  alvum 
et  urinam  acriter  movent,  quas  sudorem  eli¬ 
ciunt,  quas  vomitum,  sputum  et  salivam  pro¬ 
movent  5  de  quorum  singulis  nunc  disputare 
in  animo  est. 

Quae  alvum  movent,— Satis  constat  alvum 
quotidie  probe  solutam,  quacunque  valetu¬ 
dine  aliquis  utatur,  summi  esse  momenti. 
Hic  tamen  juvant,  quas  acrius  alvum  cient, 
et  dejectiones  crebras  liquidasque  moliun¬ 
tur,  Qualia  sunt  submurias  hydrargyri ,  ra¬ 
dix  convolvuli  jalapee ,  convolvulus  scam¬ 
monia,  gutta  gambogia ,  quibus  bene  acce¬ 
dunt  sales  medii.  Hasc  auxilia  saspe  miram 
facultatem  hydropis  fugandi  exhibent ,  eo- 

que  majorem  fere,  quo  plus  humoris  per  al¬ 
vum  excernant.  Unde  nobis  non  veri  absi¬ 
mile  videtur,  eadem  juvare  sanguinem  impel¬ 
lendo  ab  arteriis  pectoris  deorsum  ad  intes¬ 
tinum,  potius  quam  vasa  resorbentia  recta  in¬ 
citando.  Si  enim  inde  minus  laticis  effun¬ 
ditur,  hydrops  sensim  evanescat,  necesse 
est.  Neque  tamen  inficias  est  eundum 
quasdam  medicamenta,  quas  parum  excerni 
faciunt,  in  hydropem  pectoris  admodum  va¬ 
lere.  Quomodocunque  sane  alvi  purgantia 
acriora  proficiunt,  illud  saltem  convenit,  haec 
remedia  crebrius  et  largius  data  vires  corpo¬ 
ris  insigniter  labefacere. 

Quae  urinam  movent. — Haec  nequaquam 
praetermitti  oportet.  Prosunt,  uti  suspicor, 
potissimum  humores  evocando  ad  renes,  quo 
minus  ad  pectus  concurrant ;  et  forsitan  vasa 
lymphatica  ciendo.  At  vero  controversiam 
de  hac  re  nolo  movere.  Hoc  profecto  tenen¬ 
dum  est,  longe  tutius  esse,  si  non  efficacius, 
urinae  cursum  quam  dejectionem  moliri  5  eo 

quod  minus  infirmatur  corpus*  Utilissima 
ex  his  remediis  sunt,  digitalis  purpurea,  scilla 
maritima*  nicotiana  tabacum ,  baccae  juniperi, 
supertartras  pot assae,  &c. ;  quibus  rite  adjici¬ 
tur  kydrar gyrus,  si  jecur  aliudve  viscus  in¬ 
duruisse  videtur. 

Jk 

Quod  ad  digitalem  pertinet,  nequaquam  in¬ 
ter  medicos  convenit,  vel  prosit  necne,  vel 
si  quid  valet,  quomodo  juvet.  Res  est 
autem  notissima,  hanc  plantam  mirum  in 
modum  cor  arteriasque  sedare,  eoque  prae- 
sentissimo  esse  auxilio  si  cui  pulmo  inflam¬ 
matur,  aut  sanguis  expuitur* 

Nonne  quoque  verisimile  est  eandem  pari 
omnino  facultate  (nimirum  motum  sanguinis 
tardando)  efficere,  ut  minus  laticis  arteriae  pec¬ 
toris  profundant  ?  Scilla  maritima  non  solum 
urinae  copiam  auget,  sed  etiam  sputum  ciet* 
Rarius,  sed  interdum,  vinum  nicotiana  imbu¬ 
tum  datur ;  hujus  paucae  guttae  idoneae  sunt  $ 
sed  ventriculo  imbecillo  parum  accommoda- 

tur  haec  planta.  Alcohol  oleo,  quod  baccae  ju¬ 
niperi  praebent,  infectum,  insigniter  urinam 
elicit ;  eoque  magis  proficiet*  si  corpori  de¬ 
jectione  labefactato  robur  desit. 

.V  .  1 

*  a 

Quae  sudorem  eliciunt . — Si  halitus,  quem 
spirant  arteriae  cutis  patulae,  evocatur,  ne» 
cesse  est  ut  minus  laticis  ad  partem  aegram 
deferatur.  Quae  igitur  sudare  faciunt,  saepe 
a  medicis  praecipiuntur.  Non  autem  celan¬ 
dum  est,  haec  magis  hominem  resolvere. 
Nostro  saltem  judicio,  haec  potius  junioribus, 
quos  frigus  aliave  causa  ejusmodi  aqua  inter» 
cute  implicuerit,  convenire  videntur.  Qui» 
dam  tepidario  uti  nolunt,  ex  eo  quod  existi» 
mant,  cutem  inter  residendum  in  balneo, 
nihil  excernere ;  et  corpus  vapore  aquae  fer¬ 
ventis  circumdare  malunt. 

Quae  vomitum  et  sputum  movent. — Quae  vo¬ 
mere  faciunt,  in  hydrope  saepe  fructuosa  sunt. 
Proficiunt,  opinor,  sputo  et  sudore  movendis, 
et  forsitan  vasis  resorbentibus  concitandis. 

Sudorem  et  sputum  movent,  partim  ob  con¬ 
sensum  intimum,  quo  interior  facies  ventri-* 
culi  cum  membrana  fistularum  animae  et 
cute  committitur;  partim  quoque,  quia  vo¬ 
mitus  ipse  cor  arteriasque  stimulat.  Quae 
vomere,  eadem  igitur  excreare  et  expuere 
aegrum  faciunt ;  qualia  sunt  tartras  antimonii 
et  potasste,  ipecacuanha,  scilla  viaritimay 
In  pulmonem  cum  anima  vaporem  aquae 
ferventis  trahere,  tuto  et  optime  sputum  eli¬ 
cit.  Denique,  scire  licet  haec  remedia  per¬ 
niciem,  imo  ipsum  fatum  matilrum  illatura 
esse,  si  hydrops  corde  vitiato  proficiscitur; 
si  vero  pulmonis  inflammatio  antecesserit, 

haec  eadem  aliquid  forsan  auxiliatum  iri. 

♦ 

Quae  salivae  fluxum  augent,  humores  a  par¬ 
te  laesa  aliorsum  vertendo,  aliquantum  opis 
aqua  intercute  vexatis  pollicentur.  Hic 
vero  minime  iis  fidendum  esse  existimo. 
Quoties  inflammatio  pulmonis  hydrothora- 
ccm  genuit,  sperare  licet  eventum  bonum, 
si  ipso  initio,  cutis  circa  os  pectoris  emplas- 

tro  meloes  vesicatorii  exulceratur,  et  caetera 
auxilia  ante  memorata  tempestive  dantur. 
Quidam  in  tali  casu  venam  secuerunt :  at  ju¬ 
dico  multum  sanguinis  vena  brachii  incisa 
mittere,  esse  hominem  necare  :  multo  satius 
est  vasa  parti  vicina  hirudinibus  aut  cucur¬ 
bitulis  impositis  deonerare. 

Nullum  genus  hydropis,  praeter  id  de  quo 
disputatur,  cutem  meloe  vesicatorio  exulce¬ 
rare  aut  fere  desiderat  aut  patitur.  Parum 
enim  proficit  hoc  remedium,  ut  ratio  et  usus 
pariter  docent.  Vehementer  autem  nocet,  eo 
quod  inflammatio,  quam  facessit,  semper  ad 
gangraenam  praeceps,  multo  tamen  eo  pro¬ 
clivior  est  in  hydrope,  propter  malum  corpo¬ 
ris  habitum  et  imbecillitatem.  Si  qua  vero 
exulceratio  utilis  fore  apparet,  hanc  potius 
ope  tart ratis  antimonii  et  pot assae  molimur. 

Rarius  hydrops  pectoris  quam  abdominis 
ferramentum  adhiberi  requirit  aut  patitur. 
Multa  profecto  vetant,  quo  minus  Jatex  tuto 

per  scalpellum  educatur.  Imprimis,  perraro 
non  alicubi  pectoris  pleura ,  quae  costas  ob¬ 
ducit,  isti  pulmonis  propriae  non  adhaerescit : 
quo  fit,  ut  medicus  minus  prudens  viscus 
illud  vitae  flammae  alendae  adeo  necessarium 
vulneraret,  non  humorem  tolleret ;  huc  ac¬ 
cedit  metus,  ne  aer  inter  incidendum  intro¬ 
iret.  Quibus  perspectis,  non  temere  hoc 
auxilium  experiri  boni  esse  medici  conjicio, 

i.  Quo  minus  recidat  morbus,  quem  pro¬ 
sequor,  utendum  est  omnibus,  quae  corpus 
firment,  et  evitandum  aut  tollendum,  quae 
hydropem  reducant.  Ad  corpus  roboran¬ 
dum,  pauca  medicamina  valent.  Praeparata 
sane  ex  ferro,  et  cortice  cinchonae  officinalis , 
non  aliena  erunt.  Sed  potius  vitae  et  victus 
ratione  innitendum  est.  Rus  eundum  ;  am¬ 
bulandum  quotidie  citra  fatigationem  ;  aut 
si  desint  ad  id  vires,  equitandum  aut  curru 

• 

est  utendum.  Corpus  panno  laneo  velari 
oportet ;  et  omnibus  modis  faciendum  est,  ut 
halitus  cutis  et  caetera  excernenda  rite  ex- 


DE  HYDR0TH0RACE. 


33 


cernantur.  Cibus  e  carnibus  praestat,  facilis 
concoctu,  nec  stimulantior,  nec  vero  tenuior. 
Vinum  meracius  parce  bibendum  est.  Sed 
liquores  ardentiores,  qui  distillando  parantur, 
nocentissimi  sunt.  Si  causa  est,  quare  sus¬ 
picemur  cor  aut  ejus  vasa  grandia  induruisse, 
digitalis  purpurea  praecipi  debet,  ni  ventricu¬ 
lus  infirmus  aut  aliqua  proprietas  corporis 
hoc  remedium  vetat ;  simulque  quies  animi 
et  corporis,  quantum  fieri  potest,  concilianda 
est ;  servatis  quoque  iis,  quae  supra  proposui. 
Denique,  si  morbo  aut  fugato  aut  certe 
lenito,  jecur  ampliari  aut  scirrho  vitiari  vi¬ 
detur  ;  si  porro  ipse  homo  nuper  domum  ab 
India  Orientali  regressus  est,  quoniam  ve¬ 
rendum  est  non  solum  ne  hydrothorax  ite¬ 
rum  imbecillum  corpus  implicaret,  sed  quo¬ 
que  ne  ascites  aggrediatur,  imo  dira  aqua 
intercus  totum  hominem  male  habeat ;  prae¬ 
ter  ea,  quae  servanda  aut  cavenda  mox  prae¬ 
cepi,  cutis  unguento  argenti  vivi  illinenda 
est,  et  submurias  ejusdem  opio  mixtum  su¬ 
mendum. 


FINIS. 


' 


S 


r 


' . .  i  -  ' 

•  • '  •  ^  p 

« 

. 

» 


■ 

i 


>  . 

■ 


■ 

. 


-  -  • 


